11. รายการระหว่างกัน

3.  (1) บริษัทได้เปิดเผยรายการระหว่างกันกับบุคคลหรือนิติบุคคล
    ในหมายเหตุประกอบงบการเงิน

  ข้อ 25

(2) ความจำเป็นที่ต้องมีรายการระหว่างกันในปี 2549

  1. เงินให้กู้ยืมแก่บริษัทร่วมและบริษัทที่เกี่ยวข้อง

  1.1 เงินให้กู้ยืมบริษัทร่วม ได้แก่

ก. บริษัท โรงพยาบาลเชียงใหม่ ราม จำกัด

ข. บริษัท โรงพยาบาลเมืองเลย ราม จำกัด

ค. บริษัท โรงพยาบาลพะเยา ราม จำกัด

  1.2 เงินให้กู้ยืมบริษัทที่เกี่ยวข้องกัน ได้แก่ บริษัท โรงพยาบาลขอนแก่น ราม จำกัด

  ผลสืบเนื่องมาตั้งแต่ปี 2540-2541 บริษัทร่วมต่าง ๆ ประสบปัญหาเกี่ยวกับการจัดหาเงินทุนหมุน

  เวียนไว้ใช้ในกิจการ บริษัท โรงพยาบาลรามคำแหง จำกัด (มหาชน)
  มีความสามารถในการหาแหล่งเงินกู้ได้ดีกว่า
  จึงมีความจำเป็นที่จะต้องช่วยจัดหาเงินมาให้บริษัทในเครือ เพื่อที่บริษัทเหล่านั้นจะได้สามารถ

  ดำเนินธุรกิจได้ตามปกติ โดยทางโรงพยาบาลรามคำแหงคิดอัตราดอกเบี้ยในราคาตลาด
  (อัตราถัวเฉลี่ยของต้นทุนเงินที่กู้มา)

  ในปี 2549 บริษัทได้ให้เงินกู้ยืมแก่บริษัท โรงพยาบาลขอนแก่น ราม จำกัด จำนวน 26.244
  ล้านบาท อัตราดอกเบี้ยร้อยละ 8 ชำระดอกเบี้ยทุกเดือน เงื่อนไขการชำระเงินต้น คือ
  ระยะเวลา 1 ปี แต่อาจจะ มีการต่อสัญญาเงินกู้เป็นปี ๆ ไป
  สาเหตุที่บริษัทให้เงินกู้ยืมแก่โรงพยาบาลขอนแก่น ราม เนื่องจาก
  ผลตอบแทนที่ได้รับจากดอกเบี้ยเงินกู้อยู่ในอัตราที่สูง และขณะนี้โรงพยาบาลขอนแก่น
  มีผลประกอบการ ที่ดี สามารถชำระดอกเบี้ยทุกเดือน และมีความสามารถที่จะชำระเงินต้นได้
  เมื่อถึงกำหนดชำระเงินต้น หรือ เมื่อโรงพยาบาลรามคำแหงต้องการเงินกู้กลับคืนมา

2. การให้บริการ

  2.1 ห้องปฏิบัติการด้านพยาธิวิทยา

  ทางด้านห้องปฏิบัติการด้านพยาธิวิทยา ทางโรงพยาบาลรามคำแหงมีแพทย์ผู้เชี่ยวชาญ

  ในการวิเคราะห์และอ่านผลพยาธิวิทยา (Pathologist) ซึ่งได้แก่
  ผลการตรวจวิเคราะห์ชิ้นเนื้อ, Pap smear และ Cytology fluid ซึ่งเป็นที่ยอมรับเชื่อถือ
  และเชื่อมั่นจากบรรดาเหล่าแพทย์ในโรงพยาบาลรามคำแหง รวมทั้งโรงพยาบาลในเครือ ในปี
  2549 ปริมาณการให้บริการห้องปฏิบัติการด้านพยาธิวิทยาแก่

  บริษัทย่อย คือ โรงพยาบาลวิภา ราม มีจำนวน 478,500 บาท

  บริษัทร่วม คือ โรงพยาบาลสินแพทย์ มีจำนวน 1,866,825 บาท

  2.2 ให้บริการเครื่องมือแพทย์และค่ารักษาพยาบาล

  อุปกรณ์และเครื่องมือแพทย์บางอย่าง ได้แก่ DSA, MRI, LASER YAG รักษาตา เช่น

ต้อกระจก, CT, CTRF (วัดลานสายตา) เครื่องมือส่องกล้อง
และเครื่องมือเกี่ยวกับการรักษาโรคหัวใจ

  เป็นต้น ซึ่งทางโรงพยาบาลในเครือ คือ โรงพยาบาลสินแพทย์ โรงพยาบาลวิภา ราม
  รวมทั้งโรงพยาบาลเอกชนซึ่งอยู่บริเวณใกล้เคียง
  อาจจะมีเครื่องมือที่ยังไม่พร้อมที่จะทำการรักษาคนไข้จะส่งคนไข้มารับการ

  ตรวจเครื่องมือแพทย์ที่โรงพยาบาลรามคำแหง
  แล้วนำผลการตรวจกลับไปรักษาที่โรงพยาบาลที่ส่งคนไข้มา ในปี 2549
  ปริมาณการให้บริการด้านอุปกรณ์เครื่องมือแพทย์แก่

บริษัทย่อย คือ โรงพยาบาลวิภา ราม มีจำนวน 1,533,906 บาท

บริษัทร่วม คือ โรงพยาบาลสินแพทย์ ,, 10,653,161 บาท

โรงพยาบาลพะเยา ราม ,, 178,098 บาท

โรงพยาบาลสุขุมวิท ,, 145,608 บาท

2.3 ห้องปฏิบัติการกลาง (Central Laboratory)

  ทางด้านห้องปฏิบัติกลาง ทางโรงพยาบาลรามคำแหงได้มีการตรวจวิเคราะห์ทางปฏิบัติ

  การด้าน ภูมิคุ้มกัน, เคมีคลีนิค และการเพาะเลี้ยงเชื้อ เช่น ANA, Anti ds, DNA ฯลฯ
  ให้กับบริษัทย่อย, บริษัทร่วม และบริษัทที่เกี่ยวข้องกัน ในปี 2549
  มีปริมาณในการตรวจวิเคราะห์ทางห้องปฏิบัติการกลาง ดังนี้

บริษัทย่อย คือ โรงพยาบาลวิภา ราม มีจำนวน 659,690 บาท

บริษัทร่วม คือ โรงพยาบาลสินแพทย์ ,, 1,234,716 บาท

โรงพยาบาลเชียงใหม่ ราม ,, 629,135 บาท

โรงพยาบาลสุขุมวิท ,, 92,327 บาท

โรงพยาบาลพะเยา ราม ,, 21,058 บาท

โรงพยาบาลเขลางค์นคร-ราม ,, 86,239 บาท

บริษัทที่เกี่ยวข้องกัน คือ โรงพยาบาลขอนแก่น ราม ,, 247,582 บาท

สาเหตุที่มีการส่งผลวิเคราะห์ทางปฏิบัติการที่โรงพยาบาลรามคำแหง เนื่องจาก

  1. ลดต้นทุนในการสั่งซื้อน้ำยา เพราะศูนย์รวมในการตรวจวิเคราะห์ทางปฏิบัติการ อยู่ที่
  โรงพยาบาลรามคำแหง ทำให้มีผลการต่อรองราคาในการสั่งซื้อน้ำยาได้ถูกกว่า

  2. ลดต้นทุนให้กับบริษัทย่อย, บริษัทร่วม และบริษัทที่เกี่ยวข้องกัน เพราะราคาขายจะ
  ถูกกว่าราคาจากภายนอก

3. ด้านคุณภาพ ก็เป็นที่น่าเชื่อถือ

4. ผลการตรวจวิเคราะห์ทางห้องปฏิบัติการ จะเร็วกว่าข้างนอก

3. การซื้อสินค้าและการรับบริการ

  การซื้อสินค้าและการรับบริการในปีที่ผ่านมา ทางโรงพยาบาลรามคำแหงได้มีการซื้อสินค้า
  และรับบริการดังนี้

3.1 การส่งผลตรวจทางห้องปฏิบัติการ

การส่งผลตรวจทางห้องปฏิบัติการชนิด Hb typing ส่งไปตรวจวิเคราะห์ที่บริษัทในเครือ

  คือ โรงพยาบาลสินแพทย์
  ซึ่งทางโรงพยาบาลรามคำแหงจำเป็นต้องใช้เครื่องมือแพทย์ร่วมกับโรงพยาบาลสินแพทย์โดยมีสาเหตุดังนี้

3.1.1 เนื่องจากการลงทุนเครื่องมือตรวจวิเคราะห์ และน้ำยาที่ใช้มีต้นทุนสูงในขณะที่

ปริมาณการตรวจวิเคราะห์ยังไม่เพียงพอที่จะถึงจุดคุ้มทุน

2.  ทางโรงพยาบาลสินแพทย์คิดค่าใช้จ่ายในการตรวจวิเคราะห์ในราคาต้นทุน

  สำหรับปริมาณการส่งผลการตรวจทางห้องปฏิบัติการ ชนิด Hb typing
  ที่โรงพยาบาลสินแพทย์ในปี 2549 มีจำนวน 728,517 บาท

3.2 การซ่อมแซมและบำรุงรักษาเครื่องมือแพทย์

  ค่าซ่อมแซมและบำรุงรักษาเครื่องมือแพทย์ ทางโรงพยาบาลรามคำแหงให้บริษัทในเครือ คือ
  บริษัท รังสิภัณฑ์ จำกัด เป็นผู้รับบริการซ่อมแซม
  โดยโรงพยาบาลจะได้ค่าบริการในราคาพิเศษที่ถูกกว่าบริษัททั่ว ๆ ไป ประมาณ 10-20 %

  สำหรับปริมาณซื้อเครื่องมือแพทย์ ค่าซ่อมแซม และบำรุงรักษาเครื่องมือแพทย์จากบริษัทร่วม คือ
  บริษัท รังสิภัณฑ์ จำกัด ในปี 2549 มีจำนวน 48,685 บาท

3.3 ซื้อยาและเวชภัณฑ์

ทางโรงพยาบาลรามคำแหงได้มีการสั่งซื้อยากับบริษัทที่เกี่ยวข้องกัน คือ บริษัท

สหแพทย์เภสัช จำกัด, บริษัท เอฟ แอนด์ เอส 79 จำกัด และ บริษัท สยามเมดิแคร์ จำกัด

  3.3.1 บริษัท สหแพทย์เภสัช จำกัด ในปี 2549
  ทางโรงพยาบาลรามคำแหงได้ซื้อยาและเวชภัณฑ์จากที่นี่ จำนวน 2,414,030 บาท
  สาเหตุที่มีการซื้อจากที่นี่เพราะ

1. ซื้อได้ในราคาที่ถูกกว่าที่อื่น

  2. โรงพยาบาลรามคำแหงเป็นลูกค้าอยู่ก่อนที่โรงพยาบาลจะเข้าไปลงทุนซื้อหุ้นในบริษัท
  สหแพทย์เภสัช จำกัด แต่หลังจากที่โรงพยาบาลรามคำแหงได้อยู่ในฐานะผู้ถือหุ้นแล้ว
  มีโอกาสเจรจาต่อรองในเรื่องราคาได้ถูกลงกว่าเดิม

  3.3.2 บริษัท เอฟ แอนด์ เอส 79 จำกัด ซึ่งเป็นโรงพยาบาลรักษาเฉพาะทาง ได้แก่ ตา หู
  คอ จมูก เท่านั้น ดังนั้นยาที่สั่งซื้อจึงเป็นยาที่ใช้ในแผนก ตา หู คอ จมูก ยอดที่ซื้อในปี 2549
  มีจำนวน 124,357 บาท สาเหตุที่มีการสั่งซื้อ เพราะซื้อได้ในราคาที่ถูกกว่าที่อื่น

  3.3.3 บริษัท สยามเมดิแคร์ จำกัด ทางโรงพยาบาลรามคำแหงได้ซื้อยาในปี 2549 จำนวนเงิน
  284,660 บาท สาเหตุที่มีการสั่งซื้อเพราะซื้อได้ในราคาที่ถูกกว่าที่อื่น

  4. เงินกู้ยืมระยะสั้น จากคณะบุคคล, บุคคลที่เกี่ยวข้องและบริษัทที่เกี่ยวข้อง

  สืบเนื่องจากในปี 2540-2541 เกิดภาวะเศรษฐกิจตกต่ำอย่างรุนแรง
  สถาบันการเงินมีปัญหามากไม่ยอมปล่อยสินเชื่อให้กับลูกค้า
  ทำให้ทางโรงพยาบาลขาดเงินทุนหมุนเวียน
  ทางโรงพยาบาลจึงแก้ไขวิกฤตการณ์โดยการกู้เงินจากคณะบุคคล, บุคคลใกล้ชิด
  และบุคคลที่เกี่ยวข้องกัน เช่น แพทย์ โดยให้อัตราดอกเบี้ยประมาณ MLR-2 และมีระยะเวลากู้ 3
  เดือน เมื่อครบกำหนดแล้วจะเรียกคืนหรือฝากต่อก็ได้
  ทางโรงพยาบาลได้ทำการกู้เงินประเภทนี้ตั้งแต่นั้นมาจนถึงทุกวันนี้ และส่งผลดีต่อโรงพยาบาลคือ
  ทำให้โรงพยาบาลเสียต้นทุนดอกเบี้ยจ่ายต่ำกว่ากู้จากสถาบันการเงิน
  เนื่องจากสถาบันการเงินส่วนใหญ่จะคิดอัตราดอกเบี้ยประมาณ MLR

4.1 เงินกู้ยืมระยะสั้นจากคณะบุคคล ณ. วันที่ 31 ธันวาคม 2549 มีดังนี้

คณะบุคคล พ.ญ.บลวดี -น.พ.ศัลยเวทย์ โดย พ.ญ.บลวดี กาญจนพิทักษ์ 3,000,000 บาท

  คณะบุคคล น.พ.เอื้อชาติ - น.พ. วิโรจน์ 900,000 บาท

รวม 3,900,000 บาท

  4.2 เงินกู้ยืมระยะสั้นจากบุคคลที่เกี่ยวข้อง ณ. วันที่ 31 ธันวาคม 2548 มีดังนี้

  น.พ.วรพันธ์ อุณจักร 15,000,000 บาท

นางอัญชนา ศิริวงศ์ 3,000,000 บาท น.ส. ทัศน์วรรณ ศิริวงศ์ 9,000,000 บาท

รวม 27,000,000 บาท

5. รายได้ค่าที่ปรึกษา

  5.1 โครงการ M.I.Cal. System

  ทางโรงพยาบาลรามคำแหงได้เปิดโครงการ M.I. CAL. SYSTEM
  ซึ่งจัดตั้งขึ้นมาเพื่อวัตถุประสงค์ในการสอบเทียบเครื่องมือแพทย์ให้เกิดความมั่นใจว่าเครื่องตรวจ
  เครื่องวัด เครื่องทดสอบ ซึ่งมีผลต่อคุณภาพในการรักษาผู้ป่วยมีความถูกต้องแม่นยำ
  เหมาะสมกับการใช้งานตามที่กำหนดไว้ให้เกิดประสิทธิภาพควบคู่ไปกับการรักษาของแพทย์และผู้เชี่ยวชาญเพื่อเกิดประสิทธิผลของการวินิจฉัยการรักษา
  การบำบัดโรค และความปลอดภัยสูงสุดของผู้ป่วย

  โครงการ M.I. CAL. SYSTEM ได้เลือกใช้มาตรฐานระบบคุณภาพ ISO 9001 Version

  2000 เป็นแนวทางในการบริหารงานคุณภาพ และได้จัดทำคู่มือคุณภาพ, ระเบียบปฏิบัติ,
  วิธีปฏิบัติเพื่อเป็นแนวทางในการบริหารงานของโครงการ

  โครงการ M.I. CAL. SYSTEM ได้ผ่านการรับรองระบบคุณภาพมาตรฐาน มอก. ISO 9002
  ขอบข่าย : การบริการสอบเทียบเครื่องมือแพทย์ ใบรับรองเลขที่ QMS00103/185
  โดยสถาบันรับรองมาตรฐานไอเอสโอ (ส.ร.อ.) ณ. วันที่ 8 กันยายน 2543

  โครงการ M.I. CAL. SYSTEM
  ได้ดำเนินการสอบเทียบเครื่องมือแพทย์ให้โรงพยาบาลบริษัทย่อย, บริษัทร่วม
  และโรงพยาบาลที่เกี่ยวข้อง มีรายชื่อดังนี้

บริษัทย่อย 1) โรงพยาบาลวิภา ราม

บริษัทร่วม 1) โรงพยาบาลเชียงใหม่-ราม 1

2) โรงพยาบาลเชียงใหม่-ราม 2

3) โรงพยาบาลสินแพทย์

บริษัทที่เกี่ยวข้องกัน

1) โรงพยาบาลขอนแก่น ราม

2) โรงพยาบาลเขลางค์นคร-ราม

3) โรงพยาบาลสนามจันทร์

ทางโรงพยาบาลรามคำแหงมีรายได้จากค่าที่ปรึกษาด้านเครื่องมือแพทย์จากบริษัทย่อย, บริษัทร่วม

และบริษัทที่เกี่ยวข้องในปี 2549 จำนวน 705,565 บาท และบริษัทอื่น ๆ จำนวน 2,560,534
บาท

5.2 ค่าที่ปรึกษาคอมพิวเตอร์

  นอกจากนี้ทางโรงพยาบาลรามคำแหงมีรายได้ค่าที่ปรึกษาคอมพิวเตอร์จากโรงพยาบาล

  สินแพทย์เดือนละ 15,000 บาท
  ทั้งนี้เพราะทางโรงพยาบาลรามคำแหงได้ส่งคนไปให้ความช่วยเหลือทางด้านคอมพิวเตอร์กับโรงพยาบาลสินแพทย์
  สำหรับค่าที่ปรึกษาคอมพิวเตอร์ในปี 2549 มีจำนวน 180,000 บาท

  สาเหตุที่ทางบริษัทในเครือ และบริษัทที่เกี่ยวข้องได้ใช้บริการเหล่านี้ของโรงพยาบาลรามคำแหง
  เพราะจะ ทำให้เสียค่าใช้จ่ายต่ำที่สุด

6. รายได้จากการขายเครื่องมือและเวชภัณฑ์ทางการแพทย์

  ตั้งแต่ปลายปี 2547 บริษัทได้เริ่มสั่งซื้อเครื่องมือและเวชภัณฑ์ทางการแพทย์บางอย่างมาขาย

  ให้กับโรงพยาบาลอื่น และบางส่วนเก็บไว้ใช้ในโรงพยาบาล เวชภัณฑ์ที่สั่งมามี Plate + Screw
  และเครื่องมือแพทย์มีดังนี้ Operating Table (เตียงผ่าตัด), เตียงผู้ป่วย (ชนิดไฟฟ้า),
  เครื่องมือแพทย์ที่ใช้ในห้องเด็กอ่อน, เตียงผ่าตัดพร้อมอุปกรณ์, เครื่องต้มอุปกรณ์แพทย์,
  โคมไฟใช้ในห้องผ่าตัด, เครื่องปั่นเลือดฯลฯ

  ในปี 2549 มียอดขายเวชภัณฑ์และเครื่องมือแพทย์ที่สั่งมาเองนี้ จำนวน 24,627,860 บาท
  โดยเป็นการขายให้บริษัทในเครือ จำนวน 21,394,067 บาท และขายให้บริษัทอื่น ๆ
  3,233,794 บาท

(3) การทำรายการระหว่างกันของโรงพยาบาลรามคำแหง

  ถ้ารายการนั้นเกิดขึ้นเนื่องจากการดำเนินงานตามปกติ ก็จะปฏิบัติไปตามขั้นตอนของการ

  ดำเนินงานตามปกติเช่นเดียวกับที่ปฏิบัติกับรายอื่น ๆ

  ถ้ารายการนั้นไม่ได้เกิดขึ้นจากการดำเนินงานตามปกติ
  คณะกรรมการบริหารของบริษัทจะมีการประชุมและลงมติออกมาว่าจะทำอย่างไร โดยดูเป็นกรณี ๆ
  ไป เช่น การให้บริษัทในเครือกู้ยืมเงิน

  (4) บริษัทไม่มีนโยบายในการทำรายการระหว่างกัน
  การทำรายการระหว่างกันจะเกิดขึ้นเนื่องจากการดำเนินงานตามปกติ

  ในเรื่องการทำรายการระหว่างกันที่ผู้บริหารอาจมีส่วนได้เสียในการอนุมัตินั้น
  ทางโรงพยาบาลยังไม่มีการทำรายการระหว่างกันที่เกี่ยวเนื่องกับฝ่ายบริหารแต่อย่างใด